**Highland** (skotsk-gælisk: *A' Ghàidhealtachd*; skotsk: *Hieland*) er den største av Skottlands regioner, og er det største lokale myndighetsområdet i Storbritannia. Den deler grenser med rådsområdene Aberdeenshire, Argyll and Bute, Moray og Perth and Kinross. Sammen med Angus og Stirling, har også områder i det skotske høylandet innenfor deres administrative grenser. Regionen dekker store deler av de tradisjonelle grevskapene Inverness-shire, Ross-shire og Cromartyshire, samt hele Sutherland, Nairnshire og Caithness og en mindre bit av det nordvestlige Argyllshire. Området Highland dekker det meste av det skotske fastlandet og deler av Indre Hebridene. Til tross for navnet dekker ikke området hele det skotske høylandet.

Highland ble opprettet i 1975, og hadde da åtte distrikter. Ordningen med administrative distrikter ble senere avskaffet, og siden 1996 har hele regionen blitt administrert under ett fra Inverness. På grunn av størrelsen på regionen har man et system med områdekomitéer basert på de tidligere distriktsgrensene. 

Mens regionen er den desidert største, omkring fire ganger større enn de neste i rekken, har det en befolkningstetthet på bare 8 / km². Det meste av området er med andre ord ubebodd eller meget tynt befolket.

Loch Ness ligger i Highland.

Navn
----

I motsetning til de andre rådområdene (*Council Area*) i Skottland, brukes ikke navnet *Highland* ofte som et eget substantiv. Rådets nettsted refererer bare noen ganger til området som *Highland*, og andre ganger som *Highland Council Area* eller *Highlands*. Veiskilt på grensen til rådområdet sier «Welcome to the Highlands» i stedet for «Welcome to Highland».

Geologi
-------

De topografiske hovedinndelingene av Skottland

Se også: Skottlands geologi

Highland ligger nord og vest for Highland Boundary Fault, som går fra Arran til Stonehaven. Denne nordvestlige del av Skottland består vesentlig av eldre bergarter fra kambrium og prekambrium, som ble hevet under den senere den kaledonske fjellkjedefolding. Dette underlaget ble gjennomskåret av mange vulkanske intrusjoner av yngre alder, og restene av disse danner fjellmassiver som Cairngorms og Skye Cuillins. Et betydelig unntak til det over nevnte er fossilførende lag av Old Red Sandstone funnet først og fremst langs Moray Firth kysten og på Orknøyene. Disse bergartene er cirka 400 million år gamle, og ble avsatt i devontiden.

Highland er et fjellandskap og er gjennomskåret av Great Glen riftdal. De høyeste områdene på De britiske øyer finnes her, slik som Ben Nevis med høyeste topp på 1344 meter (4409 ft).

Byer og landsbyer
-----------------

* Alness, Altnaharra, Ardersier, Auldearn, Aviemore, Avoch
* Balintore, Ballachulish, Beauly, Broadford, Brora
* Castletown, Conon Bridge, Cromarty, Culloden
* Dalwhinnie, Dingwall, Dornoch, Drumnadrochit, Dunnet, Durness
* Fort Augustus, Fortrose, Fort William
* Glen Coe, Golspie, Grantown-on-Spey
* Halkirk, Helmsdale
* Invergordon, Inverness
* John o' Groats
* Kingussie, Kinlochbervie, Kinlochleven, Kirkhill, Kyle of Lochalsh
* Mallaig, Milton & Kildary, Muir of Ord
* Nairn, Nethy Bridge, Newtonmore, North Kessock
* Plockton, Portree
* Rosemarkie
* Strathpeffer
* Tain, Thurso, Tobermory, Tongue, Torridon
* Ullapool
* Wick

Referanser
----------

1. ↑  .
2. ↑  .
3. ↑   «Council Wards», *The Highland Council*
4. ↑   «Our vision for housing in the Highlands», *The Highland Council*
5. ↑  McKirdy et al (2007), s. 124-131.

Litteratur
----------

* McKirdy, Alan; Gordon, John; Crofts, Roger (2007): *Land of Mountain and Flood: The Geology and Landforms of Scotland*. Edinburgh. Birlinn. ISBN 978-1-84158-357-0

Eksterne lenker
---------------

* Offisielt nettsted Rediger på Wikidata

* (en) Highland (council area) – kategori av bilder, video eller lyd på Commons Rediger på Wikidata

  


| * v
* d
* r
Skottlands regioner |
| --- |
| Skottlands flagg | Aberdeen **·** Aberdeenshire **·** Angus **·** Argyll and Bute **·** Clackmannanshire **·** Dumfries and Galloway **·** Dundee **·** East Ayrshire **·** East Dunbartonshire **·** East Lothian **·** East Renfrewshire **·** Edinburgh **·** Falkirk **·** Fife **·** Glasgow **·** Highland **·** Inverclyde **·** Midlothian **·** Moray **·** North Ayrshire **·** North Lanarkshire **·** Orkney **·** Perth and Kinross **·** Renfrewshire **·** Scottish Borders **·** Shetland **·** South Ayrshire **·** South Lanarkshire **·** Stirling **·** West Dunbartonshire **·** West Lothian **·** Ytre Hebridene (na h-Eileanan Siar) | Storbritannias flagg |

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** VIAF **·** ISNI **·** GeoNames **·** MusicBrainz
 |